**ПРОТОКОЛ**

**№26**

Днес, 03.11.2019 г. от 13:00 часа в Твърдица се проведе заседание на ОИК при следния дневен ред:

1. Постъпила Жалба с Вх. № 209/02.11.2019г. за агитация на ромско население в деня за размисъл.
2. Постъпила Жалба с Вх. № 217/03.11.2019г. за установена бюлетина върху, която с молив е изписан символ, поради което бюлетината може да се отчете като недействителна.

На заседанието присъстваха:

ПРЕДСЕДАТЕЛ: Даниела Дойчева Георгиева,ЗАМ. ПРЕДСЕДАТЕЛ**:** Кадрин Хасанов Хасанов

ЗАМ. ПРЕДСЕДАТЕЛ**:** Апостол Русев Апостолов, СЕКРЕТАР Пепа Иванова Петкова, ЧЛЕНОВЕ: Милена Стоилова Димитрова, Цони Златев Чотов, Даниела Денева Боярова-Димитрова, Мария Иванова-Стоянова, Тинка Стефанова Ракаджиева, Райна Станева Вълчинкова, Денка Георгиева Миланова, Анета Костадинова Атанасова-Стоянова, Елена Петрова Василева.

**По т.1 от дневния ред Общинска избирателна комисия – Твърдица**

Постъпила Жалба с Вх. № 209/02.11.2019г. за агитация на ромско население в деня за размисъл.

 В Общинска избирателна комисия Твърдица на 02.11.2019 год. в 16:20 часа постъпи сигнал с Вх. № 209/02.11.2019 год. на ОИК - Твърдица от ПП ГЕРБ – Твърдица чрез упълномощен представител Петко Ненов – gerbtvyrdica@abv.bg по електронната поща, в който е записано следното:

 Уважаема Комисия,

 В с. Сборище, пред дома на кандидатът за кмет Диньо Славов Илиев се извършва агитация на ромско население от Сборище с каруци в деня за размисъл, през целия ден на групи.

Моля да предприемете необходимите действия.

 След постъпване на Жалбата в ОИК – Твърдица се сформира работна група, която посети адреса на лицето Динко Славов Илиев в с. Сборище в 16:45часа

 На място беше установено следното:

1. Пред дома на кандидата на ул. Паисий Хилендарски № 17 в с. Сборище има обозначено място за изкупуване на билки.

2. На мястото имаше само една каруца с номер С-ще 46. Собственикът ѝ току-що беше предал шипки.

3. В двора на кандидата имаше включена електрическа везна, калкулатор и тефтер.

4. Лицето Динко Славов Илиев и съпругата му не отричат, че по рано през деня е имало още три каруци с роми, които също са предавали шипки.

5. Комисията установи наличието на купчина от чували, пълни с шипки.

6. Комисията не установи извършване на предизборна агитация и нарушение на чл.182, ал. 4 от ИК.

 На заседанието присъстваха всички членове на ОИК.

Гласували:

ЗА – 13 гласа

ПРОТИВ – 0 гласа

ОСОБЕНО МНЕНИЕ – няма

Решението се прие с единодушие от присъстващите членове на Общинска избирателна комисия – Твърдица

На основание чл. 87, ал. 1 от Изборния кодекс, Общинската избирателна комисия – Твърдица

**Р Е Ш И:**

**Няма нарушение на чл. 182, ал. 4 от ИК.**

**По т.2 от дневния ред Общинска избирателна комисия – Твърдица**

В Общинска избирателна комисия Твърдица на 03.11.2019 год. в 12:15 часа постъпи сигнал с Вх. № 217/03.11.2019 год. на ОИК - Твърдица от Ваня Дечкова Колева - кандидат в който е записано следното:

 Уважаеми членове на ОИК,

В СИК 10 е установена бюлетина върху, която с молив е изписан символ, заради, който бюлетината може да бъде счетена като недействителна. Моля за проверка кой, как и по какъв начин го е поставил.

 След постъпване на Жалбата в ОИК – Твърдица се сформира работна група по нея и се посети секция № 10 .

 На място беше установено следното:

1. Действително е имало такъв случай, по който е съставен протокол, в който комисията е решила да бъде изтрит въпросния символ , без да се види вота на избирателя и след това бюлетината е била пусната в урната. Протокола е подписан от всичките девет члена на комисията.
2. Работна група не установи нарушение на Изборния кодекс.

На заседанието присъстваха всички членове на ОИК.

Гласували:

ЗА – 13 гласа

ПРОТИВ – 0 гласа

ОСОБЕНО МНЕНИЕ – няма

Решението се прие с единодушие от присъстващите членове на Общинска избирателна комисия – Твърдица

На основание чл. 87, ал. 1 от Изборния кодекс, Общинската избирателна комисия – Твърдица

**Р Е Ш И:**

**Няма нарушение на ИК.**

**Поради изчерпване на дневния ред заседанието на ОИК приключи в 13:40 ч.**

ПРЕДСЕДАТЕЛ: …………………………..

 / Даниела Георгиева /

СЕКРЕТАР: …………………………..

 / Пепа Петкова /